
Una din sarcinile ştiinţifice de seamă care ne revine lingviştilor de astăzi 
este valorificarea operei lingviştilor noştri progresişti din trecut. Absorbiţi 
dealcătuirea lucrărilor de bază — Gramatica, Dicționarul, Ortografia, Atlasul 
lingvistic —, lingviştii nu au putut îndeplini pînă acum această muncă. Astăzi 
insă, cînd lucrările amintite sint aproape înfăptuite, valorificării moştenirii 
noastre lingvistice trebuie să i se acorde importanţa pe care o merită. 

Lingvistica are, în cultura noastră, o bogată şi veche tradiție. De la 
“Şcoala ardeleană », care a început, la sfîrşitul secolului al XVIII-lea, studiul 
limbii romîne, şi pînă astăzi, numeroşi lingvişti, scriitori şi istorici s-au ocupat 
cu dragoste de creația milenară a poporului nostru —limba sa națională —, 
aducînd contribuţii importante pentru cunoaşterea ei ştiinţifică. Valorificarea 
muncii creatoare a acestora este nu numai o datorie patriotică de cunoaştere 
a tradiţiei noastre culturale, ci şi un nepreţuit ajutor pentru studiul ştiinţific 
al structurii şi istoriei limbii romîne pe care-l întreprind astăzi institutele 
de lingvistică ale Academiei R.P.R. şi catedrele de lingvistică din universităţi. 

x 

Figura cea mai impunătoare din trecutul lingvisticii romîne este incon- 
testabil Bogdan Petriceicu-Hasdeu, cel dintii lingvist modern al nostru şi 
personalitatea care a dominat întreaga dezvoltare a lingvisticii din țara noastră 
in a doua jumătate a secolului trecut. 

Bogdan Petriceicu-Hasdeu a fost, în lingvistica noastră, un exemplu neega- 


lat încă de cercetător multilateral, ale cărui vaste cunoştinţe teoretice şi putere 
de investigaţie au stirnit admiraţia fără rezerve a contemporanilor. Opera lui 

de lingvist, formată din zeci de lucrări, este desigur depăşită în unele privințe 
prin progresul cercetărilor ulterioare, dar acest progres n-ar fi fost posibil 
la noi fără impulsul dat de el dezvoltării lingvisticii, fără perspectivele pe care 
i le-a deschis printr-o nouă concepţie şi o nouă metodă de cercetare. 

În cursul activităţii sale bogate de o jumătate de secol, Hasdeu n-a avut 
preocupări exclusiv lingvistice. El a fost poet, dramaturg, istoric, ziarist, 
militant politic şi lingvist în acelaşi timp, forța lui creatoare manifestindu-se 
cu strălucire în toate aceste domenii. 

Ceea ce l-a făcut pe Hasdeu să desfăşoare o activitate atît de variată a 
fost în primul rînd înţelegerea adincă a necesităţilor culturii noastre din acea 
vreme. Într-o scurtă cuvîntare ţinută către sfîrşitul vieții la Academia Romînă, 
Hasdeu spune următoarele, fixindu-şi, desigur, propria sa poziţie în cultura 
rominească: «În adevăr, într-o civilizațiune bătrînă toate ramurile culturii 
sint de mult aşezate solid pe nişte baze definitive, astfel că fiecare ramură înfă- 
țişează o specialitate vastă, suficientă ea singură pentru avintul unui geniu 
oricît de puternic. Nu aşa este la începutul unei noi civilizaţiuni, unde nimic nu 
e pregătit de mai înainte, toate sînt în aşteptare, toate sînt de dorit, şi iată 
de ce acolo talentele mai energice, unele mai bine, altele mai rău, se apucă 
de toate, dornice de a deschide toate uşile viitorului» !. 

Manifestările multilaterale ale lui Hasdeu ne dezvăluie marele lui patrio- 
tism izvorit din dorinţa de a servi năzuinţele de ridicare socială şi culturală 
ale poporului nostru. 

Patriotismul şi ideile democratice înaintate ale lui Hasdeu îşi au rădăcinile 
mai întîi în tradiția familiei sale. Tatăl său, Alexandru Hasdeu, colaborator 
la revistele conduse de democraţii revoluționari ruşi Belinski şi Herţen, a 
fost un patriot înflăcărat şi unul dintre cei dintii folclorişti ai noştri. Un alt 
izvor de seamă al patriotismului şi al democratismului lui Hasdeu a fost mediul 
universitar de la Harkov, unde a studiat filologia şi dreptul. Atmosfera uni- 
versitară din Rusia acelei vremi era puternic stăpînită de ideile revoluţionare 
ale democraţilor ruşi Belinski, Herţen, Dobroliubov, Cernişevski, care luptau 
să scoată poporul din întuneric şi opresiune. Mişcarea democratică începută 
de aceşti exponenți străluciți ai intelectualității progresiste ruse avea, printre 
obiectivele ei, şi pe acela de a valorifica folclorul pentru cunoaşterea sufle- 
tului poporului, exprimat în toate creațiile lui. Această mişcare a avut o 
puternică influență asupra lui Hasdeu al cărui interes pentru folclor îl vom. 
găsi activ, începînd din perioada studiilor universitare pînă la sfîrşitul 
activităţii lui. La Harkov, Hasdeu a fost coleg şi prieten cu marele lingvist 
rus de mai tîrziu A. Potebnia, cu care a păstrat relații de prietenie şi schimburi 


1 loan Pușcariu, Ugrinus — 1291. Discurs rostit la 9/22 martie 1901 în şedinţă solemnă .. « 


cu răspuns de B. P. Hasdeu. Bucureşti, 1901, p. 15 (Academia Romînă. Discursuri de recep- 
piune XXIII). 

ntelectuale toată viața. Hasdeu şi-a imprimat deci în suflet din tinereţe dorința 
e a servi, cu toate puterile, năzuinţele de cultură şi libertate ale poporului 
ostru. În adevăr, întreaga lui operă este străbătută de căldura patriotismului, 
le mindrie şi încredere în forțele creatoare ale poporului. Hasdeu vibrează 
le emoție atunci cînd evocă trecutul de luptă al poporului sub loan vodă 
el Cumplit sau cînd prezintă figura lui Răzvan, energie creatoare ieșită din 
inul maselor. Evocarea trecutului glorios al romînilor este făcută de Haşdeu 
u aceeaşi însuflețire cu care marele Bălcescu reînvie epoca lui Mihai Viteazul. 
sdeu pune totdeauna acest trecut în contrast cu vremea lui, în care clase 
răpărețe şi cosmopolite stăpineau acelaşi popor bun şi harnic, a cărui ridicare 
l o sprijină prin lupta lui de ziarist, poet şi om de ştiinţă. 

Hasdeu n-a privit lingvistica sau istoria ca preocupări strict profesionale, 
i ca o necesitate sufletească izvoriîtă din patriotismul lui adînc. Tot ce a fost 
reație a poporului nostru de-a lungul veacurilor —istoria lui frămîntată, 
imba, poveştile, tradiţiile — l-a preocupat deopotrivă, căutînd să cunoască, 
ă explice, să însuflețească, -să dea încredere. Hasdeu credea cu tărie în forța 
olectivă a poporului, în unitatea lui organică manifestată în toate creaţiile 
lui. 4 O adevărată capacitate, scrie el, nu poate fi personală, ci este eminamente 
olectivă » 1, 

Limba este considerată de Hasdeu ca o creaţie istorică strîns legată de 
viaţa poporului. « Nemic mai social ca limba, scrie el, nodul cel mai puternic, 
dacă nu chiar temelia societăţii. Nemic mai expus, prin urmare, la pericolul 
unor aprecieri emoţionale în loc de cele raţionale. Limba unui popor se con- 
tundă şi se identifică cu naționalitatea lui, cu memoria părinţilor, cu leagănul, 
cu mama. . . Zicînd acestea, iată că eu însumi, ca romîn, simţesc o caldă emoţiune. 
A o birui pe deplin, a o supune raţiunii celei reci, fără a scoate măcar un sus- 
pin de protestare, e anevoie » 2. 

Hasdeu nu este totuşi subiectiv în aprecierea faptelor, în sensul că nu 
denaturează adevărul din motive sentimentale. El s-a lăsat uneori sedus de 
imaginaţie acolo unde lipseau dovezi materiale evidente, dar n-a făcut-o dintr-o 
atitudine neştiinţifică voită. Dimpotrivă, orientarea dată de el cercetărilor 
lingvistice se caracterizează tocmai prin imprimarea spiritului ştiinţific, pe care 
aceste cercetări nu-l aveau în vremea lui în țara noastră. K 

« Patriotismul — spune Hasdeu adresîndu-se studenților în 1875 — e 
dreptul cel mai scump şi cea mai sacră datorie a fiecărui cetățean; nu însă 
pentru a deveni în știință o piedică în cercetarea adevărului, fie acesta pläcut 
sau urît sub punctul de vedere momentan al susceptibilității naţionale T Dacă 
se iartă dară unui filolog de a-şi arăta patriotismul, apoi nu în falsificarea reali- 





' Columna lui Traian, I (1870), nr. 7, p. 1. 3 | 
*? B. P. Hasdeu, Principie de lingvistică, în Cuvinte din bătrîni. Bucureşti, 1881, 


tom, III, p. VII. 

tății după un calapod premeditat, ci numai în preferința pe care cu tot din- 
dinsul o va da studiului propriei sale limbi în comparațiune cu celelalte ș p 

Vorbind despre opera lingvistică a lui Hasdeu, socotim instructiv să arătăm 
de la început mijloacele excepţionale de care dispunea el pentru studiile de 
lingvistică şi îndeosebi pentru studiul limbii romîne” Hasdeu cunoştea numeroase 
limbi străine, ceea ce îi lărgea considerabil cîmpul cercetărilor şi judecă: 
faptelor. Cunoştea limbile clasice, limbile romanice, limbile slave, limbile 
germană, engleză, albaneză şi sanscrită. Stăpînirea limbilor slave — rus, 
bulgara, sîrba şi polona — trebuie subliniată ca un avantaj deosebit de importan: 
pentru studiul ştiinţific al istoriei limbii romine. Hasdeu a cunoscut şi utilizat 
indeaproape toate lucrările slaviştilor din vremea iui. Cînd marele lingvist rus 
Baudouin de Courtenay îşi începe activitatea, Hasdeu îşi dă seama de originali- 
tatea lui scriind că este «unul dintre cei mai buni slavişti, deşi încă foarte 
tinăr. Afară de profunda cunoaştere teoretică a limbilor slavice, el le posedi 
mai pe toate într-un mod practic, scriind deopotrivă bine rusa, polona, boema»:. 
În ceea ce priveşte rigurozitatea şi excesul de sistematizare al acestuia, Hasdeu 
arată că acestea sînt « defecte salutare într-o disciplină ca lingvistica, care — 
ştiinţă abia născută — numai prin severitatea metodei, prin pază de concluzii 
pripite, prin lipsă de prolixitate poate să învingă acea neincredere ce persisti 
mult timp în publicitate față de orice doctrină nouă»?. Cind studiază căr- 
țile noastre populare, Hasdeu foloseşte cu mult interes izvoarele ruseşti, înde- 
osebi lucrările lui A. Vesselovski, despre care scrie că este tunul din cei mai 
ageri scrutători contemporani ai credințelor poporane » *. 

y Al doilea mijloc important de care a dispus Hasdeu în desfăşurarea mundi 
lui de lingvist a fost cultura excepțional de vastă cîştigată cu ajutorul limbilor 
pe care le cunoştea. Lucrările lui Hasdeu sînt adevărate şantiere de erudiție 
în care el se mişcă cu o siguranță de maestru, fără a se pierde în amănunte 
nesemnificative sau a se lăsa intimidat de autoritatea celebrităților timpului. 
‘Opera lui este o sinteză a cunoştinţelor lingvistice şi istorice din vremea să, 
căci nu există autor sau carte importantă, în orice ţară ar fi apărut, care să nu 
figureze în comentariile lui.‘ Acest vast orizont de informaţie şi erudiție, unit 
cu temperamentul pasionat şi combativ al lui Hasdeu, face din el una din 
energiile cele mai reprezentative în lupta pentru formarea şi dezvoltarea cul- 
turii noastre moderne. Faţă de «Junimea», care a cultivat timiditatea şi 
ploconirea în fața culturilor apusene, Hasdeu a demonstrat prin activitatea 
şi personalitatea lui excepțională cît de bogate sînt resursele spirituale ale 


- Hasdeu, Principie de filologia comparativa ario-europea. Bucureşti, 1875, p. 3. 
+ Hasdeu, Baudouin de Courtenay şi dialectul slavo-turanic din Italia. Bucureşti, 


1 B. P. Hasdeu, Principie de lingvistică, în Cuvinte din bătrîni. Bucureşti, 1880, 
tom. II, p. 386. 

ra nostru. “Fade s-a măsurat în lupta de idei din vremea sa cu toate 


celebrităţile ştiinţei europene, impunîndu-se prin stăpînirea celor mai ascuţite 
arme ale spiritului. 


* 


> Cind îşi începe Hasdeu activitatea de lingvist, ştiinţa limbii abia se impu- 
sese printre celelalte ştiinţe sociale.' Ea era dominată pe plan european de 
curentele indo-europenist şi neogramatic, iar în țara noastră de curentul latinist. 
Hasdeu îşi fixează treptat poziția fată de aceste curente “dominante ale 
vremii, ale căror puncte de vedere le interpretează cu o mare putere de pătrun- 
dere critică. 

„Şcoala ardeleană » este considerată de Hasdeu «o direcţiune unilaterală 
in sensul latin», adăugiînd că «această şcoală pe care o justificau împrejurările 
naşterii sale şi latinitatea cea reală a limbii romîne trebuia să cadă prin exces». 
Despre Samuil Micu, Gheorghe Şincai şi Petru Maior spune că măreţia 
lor «trebuie măsurată nu prin ceea ce ei au făcut, ci prin ceea ce voiau să 


facă: a deştepta naționalitatea romînă, a o deştepta cu orice preț » ?. 


x Faţă de această tendință unilaterală din filologia romînă, Hasdeu susţine 
şi practică metodele adevăratei ştiinţe, care —-afirmă el — « urmăreşte adevărul 
şi numai adevărul » °. 

“Curentele indo-europenist şi neogramatic care se bucurau de mare auto- 
ritate în a doua jumătate a veacului trecut îl preocupă pe Hasdeu în mod deo- 
sebit, dar nu din pasiunea snobă a junimiştilor pentru ideile la modă de import, 
ci pentru foloasele pe care el credea că poate şi trebuie să le tragă pentru stu- 
diul limbii romîne. Interesul pentru studiile indo-europene a fost determinat 
la Hasdeu de lumina pe care voia să o aducă asupra epocii celei mai îndepărtate 
şi mai greu de lămurit a istoriei şi a limbii noastre, epoca preromană. Şcoala 
lingvistică indo-europeană stabilise unitatea diverselor grupuri de limbi mo- 
derne prin originea lor comună în cîte o limbă-bază mai veche, “ar neograma- 
ticii, descoperind legile de transformare a sunetelor, ofereau un sprijin 
prețios cercetărilor în această direcţie. Lingvistica europeană din acea vreme 
e plină de ipoteze ingenioase şi îndrăzneţe asupra evoluţiei limbilor moderne 
de la câte o limbă-bază la ceea ce sînt ele astăzi, prin cunoaşterea transformării 
lor istorice." Cu [ajutorul metodei comparative descoperite de indo-europe- 
nişti, Hasdeu a urmărit să stabilească urmele rămase din traco-dacă în limba 
romînă, combătînd prin aceasta, pe de o parte, pretenţia latiniştilor de a reduce 


1B. P. Hasdeu, Principie de lingvistică, în Cuvinte din bătrîni. Bucureşti, 1881, 
tom. III, p. IX. 

2 Ibidem, p. IX. 

3 Lazăr Şăineanu, Istoria filologiei romîne, cu o prefață de B. P. Hasdeu. Bucureşti, 
1892, p. 375. 


limba romînă numai la elementul latin, iar pe de altă parte, teoria lui Roesler 
despre formarea poporului romîn exclusiv în sudul Dunării. X 

«A pătrunde în sorgintea mai intimă, pînă unde nu pot Străbate celelalte 
ştiinţe sociologice este marea misiune a filologiei comparative » 1, scrie Hasdeu 
în 1875. « Această proprietate de a împrăştia ceața originilor m-a atras pe mine 
însumi în studiul special al filologiei comparative. Limpezind perioadele cele 
mai obscure din istoria romînă, mi s-a întîmplat adesea a da peste unele inter- 
valuri atît de sterpe, încît nici o diplomă, nici un text, nici o rămăşiţă plastică 
nu putea să satisfacă frămîntările minţii mele. Atunci am recurs cu desperare 
la limbă, consultînd-o după metoda comparativă şi pe dată se spărgea întune- 
ricul »?, 

„Pentru identificarea cuvintelor traco-dacice din limba romînă, Hasdeu 
acordă, pe drept cuvint, o atenție deosebită limbii albaneze, pe care o consideră 
“urmaşă directă a limbii trace. 

` Cu ajutorul limbii albaneze şi cu vasta lui putere de investigaţie, Hasdeu 
incearcă să explice o serie de cuvinte şi de nume proprii romîneşti ca fiind de 
origine traco-dacică. Fără îndoială că etimologii ca cele date de el cuvintului 

“ doină sau chiar numelui Oltului sau Dunării, cu toată marea erudiție cu care le 
susține, n-au convins pe nimeni, "Dar etimologiile cuvintelor barză, viezure, 
mazăre, ghiuj, minz, a se bucura $ şi altele rămîn valabile pînă astăzi, ele făcînd, 

` incontestabil, parte din substratul traco-dacic al limbii romîne. 

Această parte a activităţii lui Hasdeu a stirnit admiraţia contemporanilor 
prin atracţia problemelor pe care le ridica. Credinţa că prin metoda compara- 
tivă se pot lămuri tainele începuturilor istoriei noastre şi a altor neamuri era 

„larg împărtăşită în opinia intelectuală a vremii din Europa şi din ţara noastră, 

“De aceea, în 1875, s-a creat la Universitatea din Bucureşti, special pentru 
Hasdeu, o catedră de filologie comparată. 

f Dar epoca foarte îndepărtată care -făcea obiectul acestor cercetări şi lipsa 
documentelor concrete asupra ei au făcut ca, în acest domeniu, Hasdeu să ajungă 
mai mult la ipoteze ademenitoare decit la rezultate concrete. 

* Unele greşeli ale lui Hasdeu în această direcţie sînt deci explicabile din 
pricina greutăţii intrinsece a problemelor ridicate. Savanţi străini din acea 
vreme, ca "Miklosich sau ‘Schuchardt, s-au mărginit doar la afirmaţii generale 
despre unitatea primitivă a popoarelor balcanice, dar n-au făcut cercetări 
amănunțite în această privință. Mai pasionat şi mai îndrăzneţ decit ei, Hasdeu 

~a încercat să adincească în mod concret această problemă prin etimologiile 
date şi prin analiza corespondențelor gramaticale, mai ales dintre romînă, 
albaneză şi bulgară, ca postpunerea articolului sau identitatea genitivului cu 
dativul. 


1 B. P. Hasdeu, Principie de filologia comparativa ario-europea, Bucureşti, 1875, p. î6. 
Ibidem, p. 16. 

; Meritul lui Hasdeu este legat nu atît de rezultatele obţinute într-un do- 

meniu atît de controversat, ci de faptul că a fost cel dintîi care a ridicat la noi 
problema şi care a îndreptat cercetările lingvistice şi istorice spre a dovedi 
vechimea milenară a poporului nostru pe aceste locuri. Lingvistica noastră n-a 
făcut de la Hasdeu încoace prea mari progrese în această direcție; dar teoria 
influenței substratului traco-dacic în limba şi istoria noastră, ridicată în mod 
ştiinţific mai întîi de Hasdeu, nu poate fi contestată de nimeni. Ceea ce ştim 
pină astăzi în legătură cu existența elementului traco-dacic în limba romînă 
este prea puţin. Abia 30—40 de cuvinte din limba noastră pot fi considerate 
astăzi de origine traco-dacică. În ceea ce priveşte cercetările istorice asupra 
Daciei preromane, acestea au făcut, de la Hasdeu încoace, mari progrese, 
indeosebi prin Yasile Pirvan, şi ele sînt continuate astăzi intens de institutele 
de istorie ale Academiei R.P.R., înregistrind rezultate remarcabile. 
"Lui Hasdeu îi revine de asemenea meritul de a fi pus cel dintii problema 
existenței elementelor vechi germanice în limba romînă, a căror lipsă era con- 
siderată de Roesler ca un argument important al teoriei sale despre formarea 
poporului romin exclusiv în sudul Dunării. Hasdeu n-a putut ajunge la rezul- 
tate concrete, dar cercetările ulterioare au dovedit că ideea lui a fost justă şi 
in această direcţie. 

Dacă studiul elementului traco-dacic sau vechi germanic din limba romînă 
nu a putut fi dus de Hasdeu pînă la capăt, în schimb aportul lui pentru cunoaş- 
terea structurii şi dezvoltării limbii romîne a fost deosebit de mare şi de preţios. 
E] nu a lăsat o istorie a limbii romîne, aşa cum a plănuit-o şi cum a aşteptat-o 
de la el generaţia lui, care îl considera, pe drept cuvînt, ca fiind singurul în 
măsură să o scrie. Hasdeu a început însă o serie de cercetări şi studii care au 
făcut posibil ca istoria limbii romîne să fie scrisă mai tirziu de A. Philippide”, 
0. Densusianu 2, Al. Rosetti °. 

“Printre cele mai de seamă merite ale lui Hasdeu ca istoric al limbii romine, 
trebuie să subliniem, în primul rînd, observaţiile importante făcute de el asupra 
rolului elementului slav în limba noastră. Hasdeu trebuie 'considerat ca primul 
„nostru slavist de seamă, atît prin cunoaşterea adîncă a limbilor slave cit 
şi prin metoda ştiinţifică folosită în tratarea acestei probleme. “Apreciind 
in mod just, pentru întîia oară în istoriografia noastră, importanța docu- 
mentelor slave, el este primul nostru învățat care începe, în «Arhiva istorică 
a Romîniei» (1865 — 1867), publicarea ştiinţifică a acestor izvoare ale 
istoriei noastre, 





' AL. Philippide, Principii de istoria limbii. laşi, 1894; Originea romiînilor. laşi, 1925, 
vol. I: Iaşi, 1928, vol. TI. 

: O. Densusianu, Histoire de la langue roumaine. Tome DEEE: Les origines. Paris, 
Leroux, 1901. Tome second: Le seizième siècle. 1938. 

* Al. Rosetti, Istoria limbii romîne. Bucureşti, 1938 — 1946, vol. I — IV, VI. 

Hasdeu se opune atit şcolii latiniste, care excludea elementul slav d 
limba romînă, cît şi lui A. de Cihac, care, în cunoscuta iui statistică !, i-a exa- 
gerat proporțiile. 

Problema rolului elementului slav în limba romînă a fost dezbătută în acea 
vreme şi de lingvişti străini, îndeosebi de Franz Miklosich, ea avînd o mare 
importanţă în legătură cu locul de formare a poporului romiîn. 

Hasdeu nu alunecă în discuţii pasionale în această direcție, menţinîndu-se 
pe terenul realităţii faptelor cunoscute de el Hasdeu arată, în mod deschis, că 
numărul cuvintelor slave din vocabularul rominesc este apreciabil de mare, 
mai ales în anumite domenii. El nu a consacrat însă acestei probleme un studiu 
special în care să o trateze în mod complet; cercetările lui în acest domeniu sînt 
risipite în mai multe studii şi articole scurte. Astfel în studiul « Originea agri- 
culturii la romini», Hasdeu scrie: « Aproape totalitatea terminologiei agricole 
a rominilor este curat slavică » °, dînd numeroase exemple ilustrative: plug, 
brazdă, răzor, îmblăti etc. El înghaie analiza lingvistică a terminologiei noastre 
agricole astfel: « Putem dar afirma că în limba plugăriei romîne slavismele cele 
mai necontestabile sînt în proporţiune de cel puţin opt la zece cătră toți ceilalți 
termeni de orice altă origine» °. 

În studiul intitulat « Baudouin de Courtenay şi dialectul slavo-turanic 
din Italia » (1876), Hasdeu face o analogie între cuvintele italiene intrate în 
limba slavilor de pe rîul Resia şi între slavismele intrate în limba romînă. El 
arată că în ambele cazuri cele mai multe împrumuturi de cuvinte au fost făcute 
pe calea bisericii, pe calea unui contact de vecinătate, iar nu printr-un amestec 
propriu-zis al celor două populaţii. El contestă însă orice influență slavă în 
gramatica limbii romîne +, 

În ceea ce priveşte epoca în care a început să se exercite influența slavă 
asupra limbii romîne, Hasdeu susține că ea ar fi posterioară secolului al IX-lea?, 

Aceste studii ale lui Hasdeu asupra elementului slav din limba romînă, 
deşi nu au fost complete, au izbutit să scoată problema din atmosfera 
discuţiilor subiective şi pasionale de pînă atunci. Hasdeu a creat condi- j 
tiile pentru ca aceste studii să fie continuate mai tîrziu de I. Bogdan, + 





! A. de Cihac, Dictionnaire d'étymologie daco-romane. Francfort s./M. II. Éléments 
slaves, magyars, turcs, grecs-moderne et albanais. 1879, p. VIII. d 

` B. P. Hasdeu, Opere alese. E.S.P.L.A. 1954, p. 255. 

” Ibidem, p. 255 — 256. i 

t B. P. Hasdeu, Baudouin de Courtenay şi dialectul slavo-turanic din Italia. Bucureşti, 
1876, p. 17. 

* Ziarul + Traian », anul I (1869), nr. 40. 

° 1. Bogdan, Însemnătatea studiilor slave pentru romiîni. Bucureşti. 1894; Documente. 
„moldoveneşti din sec. XV — XVI. Bucureşti, 1905; Documente privitoare la relațiile "Țării 
Romiîneşti cu Braşovul. Bucureşti, 1905; Documentele lui Ștefan cel Mare. 2 vol., Bucureşti, 
1913. 

O. Densusianu !, E. Petrovici?, Al. Rosetti’ şi alţii. Ei au arătat că relaţiile 
lingvistice slavo-romîne au fost mai vechi şi mai adînci decit le credea 
Hasdeu. El afirmase că imprumuturile de cuvinte slave au venit numai pe 
calea unui contact de vecinătate şi prin biserică. Densusianu, Petrovici şi 
Rosetti au arătat însă că ele se datoresc şi unei conviețuiri îndelungate cu 
slavii, începînd cu secolul al VI-lea al erei noastre. 

Hasdeu şi-a dat seama de importanța toponimiei slave de pe teritoriul 
țării noastre, dar nu a tras concluziile necesare asupra caracterului istoric al 
contactului dintre romîni şi slavi. 

În vremea sa, Hasdeu s-a bucurat, ca slavist, de mare prestigiu şi peste 
hdtare. În 1883 el a fost ales membru al Academiei Imperiale de ştiinţe din 
Petersburg, precum şi al societăților academice din Belgrad şi Sofia, distincții 
pe care le-a purtat totdeauna cu mîndrie. 


x 


_* Meritele cele mai mari pe care le-a cucerit Hasdeu sint legate de studiile 
lui asupra trecutului limbii noastre cuprinse în cunoscuta lui lucrare « Cuvinte 
din bătrîni » $, singura mare operă dusă de el pînă la capăt. Publicînd pentru 
intiia oară scrieri de-ale noastre vechi cu caracter profan, acte şi zapise din seco- 
lul al XVI-lea, Hasdeu deschide o cale nouă pentru studiul istoric al limbii 
romine. Singurul învățat care, înainte de Hasdeu, publicase documente vechi 
de limbă fusese doar Timotei Cipariu, în « Crestomatie sau Analecte literare » 
(1858). Dar Cipariu a publicat numai texte religioase, adică traduceri din sla- 
vonă, care păcătuiesc prin faptul că erau prea aservite originalului slavon şi nu 
prezentau imaginea vie a graiului popular din trecut; pe de altă parte, textele 
publicate de Cipariu sînt lipsite de comentarii lingvistice. Textele publicate de 
Hasdeu şi reproduse cu o grijă şi o minuţiozitate față de care nu s-au ridicat 
pînă astăzi decît prea puţine obiecţii sînt însoţite de comentarii erudite privind 
limba şi cultura noastră veche. În capitolele « Notanda » de la sfîrşitul fiecărui 
text, el relevă toate particularitățile grafice, fonetice, morfologice, lexicale şi 
sintactice ale textelor reproduse.’ În legătură cu aceste texte, Hasdeu se ocupă 
pentru întîia oară de fenomenul rotacismului din romînă şi albaneză. 

Metoda minuțioasă folosită de Hasdeu în editarea şi comentarea texte- 
lor vechi se relevă şi în « Arhiva istorică a Romîniei », colecție critică de docu- 


1 0, Densusianu, Histoire de la langue roumaine. Tome premier: Les origines. Paris, 
1901. 

: E. Petrovici, Note slavo-romîne, în « Dacoromania +, X, partea I, p. 26 — 38; Daco- 
slava, în « Dacoromania », X, partea II, p. 233 — 277; Note slavo-romiîne, II, în « Dacoroma. 
nia », X, partea II, p. 335—360; Note slavo-romiîne, INI, în + Dacoromania +, XI, p. 184—193; 
Corelația de timbru a consoanelor dure şi moi în limba romînă, în + Studii şi cercetări 
lingvistice +», vol.I, 1950, p. 172 — 232. 

3 Al. Rosetti, Istoria limbii romîne, 1952, ed. a II-a, vol. III. 

1 B. P. Hasdeu, Cuvinte din bătrîni, Bucureşti, 1878 — 1881, vol. I — III. 


mente de la începuturile istoriei noastre pînă la 1800, publicată în anii 
1865 —1867, precum şi în « Psaltirea » diaconului Coresi pe care o publică 
în 1881 cu text chirilic şi transcriere în alfabetul latin, însoţită de un erudit 
studiu bibliografic şi de un glosar comparativ. 

„Apariţia lucrării « Cuvinte din bătrîni » a făcut o mare impresie nu numai. 





la noi, ci şi peste hotare. Amintim doar aprecierile făcute de Gheorghe Baritiu 
în raportul său către Academie în care propunea premierea lucrării: « La dezle- 
garea acestor probleme, scrie Baritiu, autorul vine cu erudițiune vastă, cunoștințe | | 
de mai multe limbi vechi şi noi, orientale şi europene, la care se adaugă pacienţa 

sa de fier şi agerimea sa de spirit» !. De asemenea marele romanist german | 
al vremii Hugo Schuchardt publică un lung comentariu asupra iucrării lui 





Hasdeu, atrăgînd atenţia publicului străin asupra importanței ei pentru cunoaș- 
terea limbii romîne şi a felului magistral cum au fost editate şi comentate 
textele de limbă veche ?. Comentarii elogioase despre acestă lucrare au mai 
scris Gustav Meyer, Miklosich, Moses Gaster. 

» « Cuvinte din bătrîni » au adus însă la lumină nu numai textele de limbi 
veche romînească, ci şi cea dintii valorificare critică a cărților noastre populare 
din secolul al XVI-lea în legătură cu literatura populară nescrisă. Culegeri 
de material folcloric au făcut şi alţii în aceeaşi vreme cu Hasdeu, ca Simion 
Florea Marian, Teodor Burada, Enea Hodoş, I. S. Bibicescu, I. C. Fundescu, 
dar Hasdeu este acela care pune bazele ştiinţifice ale studiilor de literatură 
populară la noi. « Concepţia folclorică a lui Hasdeu — scrie într-un studiu 
recent I. C. Chiţimia — este întiia concepţie ştiinţifică la noi, prin lărgirea 
noțiunii de folclor, prin cercetarea şi urmărirea procesului de creaţie populară, 
prin corelația stabilită clar, mai ales între folclor şi lingvistică, prin îndru- 
marea cercetărilor în întreg cîmpul folclorului, de la creaţia literară la noțiu- 
nile de ştiinţă populară »?. 

Faţă de preocupările folclorice ale lui Alecsandri, care se mărgineau exclusiv 
la poezia populară pe care a publicat-o cu adăogiri şi corectări, Hasdeu înțe- 
lege prin folclor întreaga cultură populară — basme, poezii, obiceiuri, cre 
dințe, cărți — pe care o comentează sub raport istoric, lingvistic şi al influen- 
ţelor primite şi exercitate. El nu concepe folclorul în mod izolat, ci în strinsă 
legătură cu întreaga viață complexă a poporului. Hasdeu analizează o serie de 
cărți populare ale noastre religioase şi profane, cele mai multe cuprinse în aşă- 
numitul č Codex Sturdzanus », găsind între ele cîteva care reflectă urme 
bogomilice. Hasdeu urmăreşte transformările suferite de legendele cuprinse 


—— 





















1 G. Baritiu, Raport despre « Cuvinte din bătrîni» în Analele Academiei, 1879, tom. 
NI (text reprodus în « Cuvinte din bătrîni» tom. I, Anexe). 

* Hugo Schuchardt, B. P. Hasdeu's « Altrumânische Texte und Glossen » (text reprodiiă 
în « Cuvinte din bătrîni » tom. I, Anexe). 

3 1I. C. Chiţimia, B. P. Hasdeu şi problemele de folclor, în + Studii şi cercetări de istorie 
literară şi folclor », anul I, nr. 1 — 4, 1952, p. 130. 

o 


în textele studiate în cele mai diverese literaturi populare. Aceste studii ale lui 


' Hasdeu sînt o demonstrație concretă a faptului că trecerea literaturii populare 


scrise dintr-o limbă în alta însemnează nu o traducere, ci o transpunere, 
o transformare a ei după spiritul poporului care o adoptă. Urmărind transformă- 
rile motivelor folosite în diverse literaturi populare, Hasdeu se arată ca 
un erudit neîntrecut şi un cunoscător adînc al credințelor şi obiceiurilor 
populare. 

; « Cuvinte din bătrîni» au avut un rol hotărîtor în introducerea la noi 
a metodei ştiinţifice în valorificarea folclorului. Hasdeu începe prin această 
lucrare studiul unui teren încă neexplorat şi «ridică cercetările sale folclorice 
la înălțimea unor fenomene culturale de primă ordine »!. Deşi unele concluzii 
ale lui Hasdeu au fost rectificate de cercetările ulterioare, ca cele ale lui N. 
Cartojan *, în ceea ce priveşte vechimea textelor bogomilice, cărora Hasdeu le 
atribuise o importanţă atît de mare, totuşi, privite în ansamblu, « Cuvinte 
din bătrîni » rămîn pînă astăzi un model de editare şi comentare a textelor 
noastre vechi, 
© Întemeiat pe concepțiile lui Herder, Grimm, Al. Mussim-Puşkin, după 
care literatura populară reprezintă geniul popoarelor, studiul folclorului face 
parte, pentru Hasdeu, din « filologia comparativă ». Această disciplină cuprinde 
după Hasdeu, deopotrivă lingvistica şi etnopsihologia. « Ambele, lingvistica şi 


etnopsihologia, scrie el, spiritul popoarelor în limbă şi acelaşi spirit în credință, 


sint într-o corelațiune intimă, adesea indisolubilă, de exemplu în mitologie sau 
onomatologie: ambele la un loc formează filologia comparativă » 5, 
! Pe Hasdeu îl preocupă în aceeaşi măsură limba şi literatura noastră populară, 
amindouă fiind creaţii istorice zămislite din acelaşi izvor, masa poporului. 
Strînsa legătură stabilită de Hasdeu între limbă şi viaţa poporului l-a 
făcut să nu rămînă un filolog specializat în preocupări erudite și seci de arhivă 
a limbii, ci să studieze limba ca manifestare a istoriei şi psihologiei poporului 
care a creat-o şi o vorbeşte. Aceasta este concepţia care stă la baza monumenta- 


i 


f 


lului său « Etymologicum Magnum Romaniae », care a fost greşit apreciat ca 
un dicționar fără folos practic şi nu ca o operă izvorîtă dintr-o concepție isto- 
rică despre limbă. Hasdeu a voit să facă din « Etymologicum » un monument al 
culturii poporului nostru. El nu se mărgineşte să explice cuvintele pentru 
necesităţi practice curente, ci urmăreşte fiecare cuvint în toată istoria lui com- 
plexă, în toate epocile, în graiul popular ca şi în limba literară. 

“Pentru a cunoaşte viaţa cuvintelor el îşi culege materialul documentar 
din izvoarele cele mai variate: texte şi acte vechi, glosare, manuscrise, literatură 





l Lazăr Şăineanu, Istoria filologiei_rpmîne. Bucureşti, 1892, p. 333. 

2? N. Cartojan, Cărțile populare în literatura romînă. Vol. I, Bucureşti, 1929; vol. II, 
Bucureşti, 1938. 

1 B, P, Hasdeu, Cuvinte din bătrîni. Bucureşti, 1580, tom. II, p. IX. 


populară, scriitori vechi şi moderni, iar pentru sensurile actuale ale cuvinte- 
lor în diferite regiuni ale țării, Hasdeu este printre cei dintii lingviști europeni 
care încep anchetele lingvistice pe teren, prin chestionarul pe care-l lansează | 
“în 1884 în toate regiunile locuite de romîni!. Un asemenea chestionar a 
folosit Hasdeu şi pentru adunarea materialului documentar despre obiceiu- 
rile juridice ale poporului nostru, folosind metoda cercetătorilor ruşi Efimenko 
şi Matoeiev despre obiceiurile poporului rus 2. Pentru Hasdeu cunoaşterea 
amănunţită a culturii, obiceiurilor şi vieții poporului, pe care o urmăreşte prin 
acest chestionar, este indispensabilă pentru a înțelege în mod just sensul cuvinte- 
lor. « Cu cît acest trai, scrie Hasdeu, ne este mai cunoscut, cu cît noi ni-l putem 
înfățişa într-un chip mai intuitiv, mai văzut cu ochii, cu atit mai limpede ne 
dăm seama de sensul cel mlădios al cuvintelor ? ». 
Hasdeu îşi defineşte în mod limpede concepția lui despre ceea ce trebuie 
„să fie un dicţionar în prefața tomului I al monumentalei sale lucrări: « Dicţio- 
narul unei limbi, scrie el, trebuie să fie pentru un popor o enciclopedie a traiului 
său întreg, trecut şi prezinte. În limbă o naţiune se priveşte pe sine însăşi într-o 
lungă galerie de portrete din epocă în epocă, unele ceva mai şterse de vechime- 
sau de împrejurări, dar în care totuşi ea îşi recunoaşte pe deplin individuali- 
tatea: cum a fost din leagăn, cum a crescut, cum a mers înainte şi iarăşi înainte, 
cum a ajuns acolo unde este 54. De aceea, un cuvînt care în dicționarele 
de uz practic curent ocupă cîteva rînduri sau cel mult o jumătate de coloană | 
în dicționarul lui Hasdeu ocupă zeci de coloane. Astfel cuvîntul basm ocupă 60 | 
de coloane, baştină 46 de coloane, a bate 42 de coloane etc. « Orice cuvînt, scrie | 
Hasdeu, oglindeşte un lucru, o ființă, o idee, o datină; aceste lucruri, aceste 
fiinţe, aceste idei, aceste datine eu m-am încercat şi mă încerc a le apuca | 
cîne-cîneşte din ieri şi din astăzi al poporului nostru; dar pentru ca ele cu 
adevărat să nu fie pierdute, pentru ca să poată rodi cu îmbelşugare în brazdele 
cele adinci ale zilei de mîine, mă tem a le da seci, sarbede, retezate, ci 
m-am silit şi mă voi sili a le aduce palpitînde de viață pe ogorul neamului 
rominesc » 5, 

“Hasdeu nu a terminat « Etymologicum Magnum Romaniae» şi nici nu 
putea să-l termine, căci o asemenea operă care ar fi fost o vastă sinteză a 
istoriei şi culturii noastre reflectate în limbă era cu nepuțință să fie dusă pînă . 
la capăt de puterile unui singur om. O asemenea lucrare nu mai este de 
conceput astăzi sub forma unui dicționar, acesta avînd menirea de a răspunde 
în primul rînd nevoilor practice ale culturii maselor. «Etymologicum 


1 B. P. Hasdeu, Etymologicum Magnum Romaniae. Bucureşti, 1887, tom. I, Prefaţă, p. 


VIII — XVIII. 
* B. P. Hasdeu, Obiceiele juridice ale poporului romîn. Bucureşti 1882. 


* B. P. Hasdeu, Etymologicum Magnum Romaniae. Bucureşti, 1887, tom. H, p. XV. 
+ B. P. Hasdeu, Etymologicum Magnum Romaniae. Bucureşti 1887, tom. I, p. XVIII. 
* Ibidem, tom. II, Introducere, p. XVIII. 

Magnum Romaniae » rămîne totuşi în cultura noastră o lucrare demnă de 


toată atenţia, atit pentru concepția înaintată a lui Hasdeu despre limbă cît şi 
ca realizare concretă a ei. 


* 


În lumina concepției marxiste, gîndirea lingvstică a lui Hasdeu conţine 
incontestabile elemente progresiste valabile pînă astăzi. 

Principalele lui vederi teoretice asupra limbii, se găsesc formulate îndeo- 
sebi în vastele introduceri ale studiilor sale şi în « Principie de lingvistică PI, 

f Obiectul cercetărilor lingvistice a fost pentru Hasdeu limba vie de ieri 

şi de azi vorbită de marea masă a poporului romîn. El condamnă « predilecțiunea 
cea exagerată pentru sanscrită şi iarăşi sanscrită » ? pe care o aveau unii lingvişti 
străini din vremea lui, care considerau că limbile clasice şi sanscrita sînt 
cele mai demne de interes prin E EA lor gramaticală. Hasdeu arată 
că etocmai limbile antice... oferă... materialul cel mai sărăcăcios»3/ 

Ceea ce-l preocupă pe Hasdeu în studiul limbii romîne este în primul 
rind «graiul poporan în dezvoltarea lui istorică, în înlănţuirea cea nemeşteşugită 
a fenomenelor ce-l caracterizează de la naştere şi pînă astăzi în toate cîte consti- 
tuie individualitatea lui bine definită în sînul familiei lingvistice neolatine 
şi în concertul limbilor în genere »4. Aceeaşi idee despre sarcina lingvisticii 
este exprimată cu o convingere plină de combativitate şi în prefața tomului al 
“l-lea al dicționarului său, unde leagă începuturile lingvisticii de triumful 
democraţiei; « Popor! iată ceea ce deosebeşte ştiinţa limbii născută în secolul 
nostru de acele studii lingvistice de altădată care n-au lipsit pe ici pe colea nici 
chiar în negura veacului de mijloc. Oare de ce nu s-a putut plăsmui această ştiinţă 
in mințile cele dumnezeieşti ale unor uriaşi ca Aristotele sau ca Bacon? De ce? 
— fiindcă oricare naţiune ceva mai înaintată se credea pe atunci a fi prea su- 
perioară celorlalte mai puțin dezvoltate, şi fiindcă în fruntea fiecărei națiuni se 
păuna cîte o clasă socială ridicată cu mult mai pe sus de straturile cele de jos, 
crezîndu-se datoare a le despreţui şi a nu le băga în seamă, după cum strălucitul 
păun — se zice — nu se uită niciodată la picioarele sale, căci sînt aspre şi întune- 
coase. Sub o asemenea aristocrație între națiuni şi sub o asemenea aristocrație 
intre clase, orice altă ştiinţă sau artă putea să propăşească, dar nu lingvistica, al 
cărui material brut se află mai-mai întreg în cătune, în colibe, în bordeie, nu în 
palaturi 95. «Ştiinţa limbii, adaugă Hasdeu, urmăreşte cu stăruință evoluțiunea 
vorbei nu într-o seamă de capete alese, nu în individualitatea cutare sau cutare, 
nu în cercuri sociale restrînse, ci tocmai în popor mai pe sus de toate»?. J 





1 B. P. Hasdeu, Principie de lingvistică, în Cuvinte din bătrîni. 1881, tom. III, p. 105. 
* Ibidem, 

' B. P. Hasdeu, Principie de lingvistică, în Cuvinte din bătrîni. 1881, tom. III, p. 107. 
t Ibidem, p. IX. 

* B. P. Hasdeu, Etymologicum Magnum Romaniae. 1887, tom. II, p. XII. 

Ibidem, p. XIII. 


2 — limba Romûnà—c. 612 


Vederi valabile pînă astăzi a formulat Hasdeu şi cu privire la problema 
„dialectelor şi a raporturilor lor cu limba naţională a întregului popor. El a avut 
o imagine concretă a realităţii complexe a dialectelor, întrevăzînd importanța 
geografiei lingvistice chiar de la primii ei paşi. « “Orice mapă geografică dialectală, 
scrie el, implică rezerva fluctuaţiunilor terminale: centrul fiecărui dialect e 
pronunţat, hotarele sînt echivoce».!. 

— În sfera aceluiaşi grup dialectal, arată Hasdeu în mod just, limba literară 
are rolul « de a unifica toate dialectele, de a şterge sau cel puţin a slăbi provin- 
cialismele, de a spori puterea graiului din statul întreg printr-o centralizare cam 
analoagă cu centralizarea cea menită a mări forţa administraţiunii > ?. El adaugă 
însă că «acţiunea limbii naţionale, oricît de energică, va fi totdeauna numai o 
tendinţă, o tendinţă nu fără efect, dar cu un efect prea moale şi prea împrăștiat 1, 

+ Factorul cel mai activ în unificarea limbii este, după Hasdeu, şcoala şi limba 
poetică, aceasta din urmă însă numai «cînd o minuiesc oameni de geniu, de 
care se glorifică națiunea întreagă» 4. 

O problemă de mare importanţă teoretică, în care Hasdeu nu a putut avea 
o poziţie îndeajuns de limpede din pricina stării ştiinţei din timpul său, a fost 

“aceea a « amestecului limbilor n această problemă, lingvistica vremii se fixase 
pe două poziții diametral opuse: unii lingvişti respingeau ideea amestecului, 
iar alţii o acceptau fără a-i preciza sensul şi proporţiile. Între aceştia din urmă 
se plasează şi Hasdeu. El face în mod perspicace deosebire între « amestecul 
primar », « de însemnătate genealogică », care are loc în epoca de formare a 
limbilor, şi d amestecul secundar», « de natură accidentală », care are loc după 
formarea limbilor, limitîndu-se mai ales la împrumuturi de vocabular. «În 
amestec primar, scrie Hasdeu, două dicţionare şi două gramatici se reduc, prin- 
tr-o cernere reciprocă de afinitate electivă, la un singur dicţionar şi o singură 
gramatică »5. « Fonetica, morfologia, sintaxa, ideologia, toate se combină pe un 
rou plan, toate se transformă mai mult sau mai puţin » 6.- | 

/ În ceea ce priveşte «amestecul secundar », el poate — scrie Hasdeu — 
«să se inrădăcineze într-o limbă; generalmente însă este ca o modă, pe care un 

popor o îmbrățișează şi o părăseşte cu o deopotrivă uşurinţă ; cel mult el ne apare 

ca o boală externă, ca un fel de abces, pe care, dacă ne supără, îl putem stirpi, 
fără ca desfiinţarea lui să tragă după sine vreo „consecinţă gravă sau durabilă. 





Evil astfel în pe direcţiunile, încît în cele mai multe cazuri nu e chip. 


E i MPa e cae i 

B. P. Hasdeu, Principie de lingvistică, în Cuvinte din bătrîni. 1881, tom. III, p. 59, 
Ibidem, p. 153. 
Ibidem, p. 154. 

Ibidem, p. 154 — 155. 
Ibidem, p. 152. 
* Ibidem, p. 152. 

de a-l înlătura fără a distruge prin această violenţă intreaga economie a 
organismului»! 


P-Aceste idei arbitrare surprind la Hasdeu, care a avut o concepție atit de 
justă despre limbă, creaţie a poporului strîns legată de istoria acestuia. Ames- 
tecul gramaticilor sau stîrpirea din limbă a unor elemente neconvenabile sînt 
idei greşite ale timpului, care nu pot fi acceptate. Precum a arătat I. V. Stalin 
în « Marxismul şi problemele lingvisticii », combătînd teoria « încrucişării » 
„ susținută de N. I. Marr, în amestecul dintre două limbi una îşi impune struc- 


— 


tura ei gramaticală şi fondul ei principal de cuvinte în defavoarea celeilalte. În 
nici un caz două limbi nu se pot contopi printr-un proces de «afinitate electivă ». 
Din limba învinsă pătrund în limba învingătoare un anumit număr de cu- 
vinte, dar nu poate fi vorba de contopirea structurii gramaticale şi a fondului lor 
principal de cuvinte, care să dea naştere unei a treia limbi deosebite. Precizările 
aduse în această privinţă de I. V. Stalin prin sublinierea rolului structurii 
gramaticale şi a fondului principal de cuvinte au înlăturat definitiv ideea greşită 
a « încrucişării » limbilor, împărtăşită şi de Hasdeu. 

Dacă în lumina concepţiei materialist-dialectice vederile teoretice ale lui 
| Hasdeu în problema « amestecului » limbilor sînt eronate, în studiul unor pro- 
„bleme concrete legate de « amestecul » limbilor, Hasdeu a avut idei originale şi 
“ljuste. Una din aceste idei juste şi fecunde, a cărei paternitate îi revine, în lini 

istica generală, în întregime lui Hasdeu, este teoria «circulaţiei cuvintelor ». 
Admiţind caracterul amestecat al vocabularului limbii romîne, ca al oricărei 
limbi, Hasdeu arată că fizionomia unei limbi nu este determinată de propor- 
ţia numerică a cuvintelor de diferite origini din vocabularul ei, ci de cele mai 
| frecvente forme gramaticale, de cele mai frecvente sunete, de cele mai frecvente 
cuvinte. Această importantă teorie a fost formulată de Hasdeu pornind de lå 
cunoscuta statistică a lui Cihac. El arată că, chiar admițînd statistica lui Cihac, 
ea nu ne > dă imaginea justă a fizionomiei lexicale a limbii romîne, aceasta rezul- 
tând numai din procesul circulaţiei în vorbire şi scris a diferitelor grupe lexicale. 
Făcînd analiza acestui proces după materialul viu al limbii, Hasdeu răstoarnă 
cu uşurinţă proporţia de elemente stabilită în mod mecanic de Cihac °. 

Teoria lui Haşdeu asupra circulaţiei cuvintelor este de mare folos în lin- 
gvistică pentru stabilirea rolului elementelor împrumutate în orice limbă. Rolul 
imprumuturilor se precizează în mod ştiinţific numai prin stabilirea circulației 
lor, adică prin stabilirea întrebuințării lor generale, provinciale, sporadice sau 
strict literare. 

Teoria circulaţiei cuvintelor o socotim deplin confirmată azi de cuceririle 
lingvisticii marxiste. Ea este de un ajutor direct şi esenţial în determinarea fon- 
dului principal de cuvinte, pe care I. V. Stalin îl consideră ca nucleul vocabu- 





1 B, P. Hasdeu, Principie de lingvistică, în Cuvinte din bătrîni. 1881, tom. III, p. 73. 
2 B. P. Hasdeu, Etymologicum Magnum Romaniae. 1887, tom. I, p. XLVI — LIX, 

larului, partea lui esenţială şi stabilă şi sursa formării de noi cuvinte. Pentru a 
stabili care anume cuvinte sînt cele mai esenţiale într-o limbă, care cuvinte 
exprimă noţiunile cele mai curente şi mai fundamentale pentru ca oamenii să 
se poată înţelege între ei, este evident că cea mai firească metodă este sta- 
bilirea frecvenţei cuvintelor în graiul popular şi în literatură. Cuvintele care 
circulă mai mult sînt desigur cele mai utile, mai esenţiale şi mai stabile în orice 
limbă. 





x 

Principiile cele mai de seamă pe care Hasdeu a voit să le sădească în spi- 
citul elevilor săi pentru a deveni creatori în lingvistică au fost rezumate de el 
însuşi în prefața cărţii elevului său Lazăr Şăineanu, «Istoria filologiei 
romîne ». 

Aceste principii sînt: 

|. «A studia fenomenele lingvisticii totdeauna în legătură cu istoria»; 

2, « A urmări totdeauna fenomenele lingvistice în circulațiunea lor în grai »; 

« Fără ajutorul istoriei şi al circulațiunii, lingvistul cel mai eminent se 

„expune a cădea în cele mai neiertate greşeli »!. 

y Valabile şi astăzi, în mod incontestabil, aceste principii sînt cu atit mai de 
preț cu cît ele au fost formulate la începutul dezvoltării lingvisticii noastre 
ştiinţifice. 

* Activitatea lingvistică bogată a lui Hasdeu a creat condiţiile pentru ca o 
seamă de elevi ai săi, ca I. Bogdan, Lazăr Şăineanu, I. A. Candrea şi o seamă de 
urmaşi ca Al. Philippide, O. Densusianu şi alţii să ducă mai departe moştenirea 
valoroasă lăsată de acest mare îndrumător al lingvisticii noastre. Opera lui 

~ Hasdeu n-a putut fi dusă însă în întregime mai departe de elevii şi urmaşii săi. 
Ea era prea legată de personalitatea lui Hasdeu, de temperamentul lui vulcanic 
de spiritul lui multilateral şi superior înzestrat. Hasdeu a manifestat apoi, în 
> lunga lui activitate,„unele inconsecvenţe greu de acceptat chiar din partea celor 
mai fideli discipoli. El s-a lăsat atras de atenţiile monarhiei, pe care o combătuse 
cu vehemenţă la început, abătîndu-se de la crezul lui democratic, iar către sfir- 
şitul vieții a părăsit terenul cercetărilor pozitive pentru a cădea în misticism. 
De aceea, admirația fără rezerve pe care a avut-o pentru Hasdeu generaţia lui 
nu s-a menţinut la aceeaşi înălțime în generaţia care i-a urmat. 
În perspectiva timpului care consacră valoarea justă a marilor personali- 
tăți, figura lui Hasdeu rămîne totuşi mare şi impunătoare în cultura noastră. 
Hasdeu poate fi revendicat astăzi nu numai de cercurile restrînse ale in- 
telectualităţii, ci de întregul nostru popor muncitor. Ca în toate celelalte 
domenii de activitate, în lingvistică Hasdeu a fost un îndrumător nu numa! 





| Lazăr Șăineanu, Istoria filologiei romîne. Bucureşti, 1892, ed. I. Prefaţă de B.P. 
Hasdeu, p. 3. 

pentru specialişti, ci şi pentru marele public de la noi. Prin numeroasele ziare 
şi reviste pe care le-a creat şi condus, el a popularizat necontenit problemele 
de lingvistică în cercurile largi ale opiniei noastre publice. De aceea, chiar 
oamenii fără preocupări lingvistice cunosc « Etymologicum Magnum Romaniae >, 
« Cuvinte din bătrîni », teoria circulației cuvintelor şi lupta lui Hasdeu pentru 
apărarea limbii romiîne. 

p Un mare merit al lui Hasdeu constă de asemenea în trezirea interesului 
specialiştilor străini ai timpului său pentru problemele limbii romîne, care erau 
puţin cunoscute şi adeseori tendenţios interpretate. În afară de studiile lui Diez, 
în care s-a acordat pentru întiia oară limbii romîne locul cuvenit în rindyl 
limbilor romanice, de studiile lui Miklosich asupra elementului slav din limba 
noastră şi de studiile lui Schuchardt, limba romînă nu constituise pînă atunci 
un obiect de cercetare pentru alți învățați străini. Prin activitatea bogată a lui 
Hasdeu, prin studiile lui critice, articolele şi polemicele susținute de el, pro- 
blemele limbii romine au început să-şi facă loc în publicaţiile europene ale 
vremii, ceea ce a fost de un real folos în acțiunea întreprinsă de ţara noastră 
pentru recunoaşterea revendicărilor ei naționale de atunci. 

"Faţă de Bogdan Petriceicu-Hasdeu, întemeietorul lingvisticii noastre 
ştiinţifice şi deschizătorul de nenumărate drumuri pentru generaţiile viitoare, 
lingviştii romîni de astăzi avem datoria ştiinţifică de a-i adinci părţile pro- 
gresiste ale operei sale, de a le populariza şi de a ne strădui să realizăm lucrări 
Ja nivelul ştiinţei de astăzi, aşa cum s-a străduit el în vremea sa. 

